FPI ตั้งเป้ารายได้ปีนี้โตเกิน 10% เน้นรุกตลาด OEM หวังดันอัตรากำไร
FPI ตั้งเป้ารายได้ปีนี้โตเกิน 10% เน้นรุกตลาด OEM หวังดันอัตรากำไร – ตุน Backlog ราว 400 ลบ. หลังเจรจารับงานลูกค้าจากยุโรปเพิ่ม 4 ราย คาดทยอยรับรู้ฯ ภายใน 2-3 ปีนี้ 
14 ก.พ. 2560

บริษัท ฟอร์จูน พาร์ท อินดัสตรี้ จำกัด (มหาชน) หรือ FPI เปิดเผยว่า บริษัทตั้งเป้าหมายรายได้ปีนี้จะเติบโตไม่ต่ำกว่า 10% จากปีก่อน โดยจะเน้นการรับจ้างการผลิตชิ้นส่วนยานยนต์มากขึ้น (OEM) ซึ่งเป็นงานที่มีอัตรากำไร (มาร์จิ้น) สูงถึง 47% ขณะที่คาดว่าภาพรวมอัตรากำไรขั้นต้นในปีนี้จะอยู่ที่ 30% จากปีก่อน 24%
ปัจจุบัน บริษัทมีงานในมือแล้วจำนวน 300-400 ล้านบาท มาจากงานที่ได้เจรจารับงานลูกค้าจากในยุโรปเพิ่มอีก 4 ราย จากเดิม 2 ราย ซึ่งเป็นงานรับจ้างผลิตชิ้นส่วนในทวีปยุโรป คาดจะสามารถทยอยรับรู้รายได้เข้ามาภายใน 2-3 ปีจากนี้ โดยสัดส่วนรายได้จากต่างประเทศคิดเป็น 85% ที่เหลือเป็นในประเทศ และปีนี้ยังวางงบลบทุนไว้ราว 160 ล้านบาทเพื่อใช้ลงทุนเพิ่มแม่พิมพ์อย่างต่อเนื่อง 